section_heading: Povijest
paragraph_text: Močvarno se područje prostire na otprilike 1 km² od 462 km² općine Kaknja. Nastalo je umjetno, premda ne ciljano. Zbog podzemnog rada u rudniku Aljinićima rasjela se zemlja i nastalo je oveće grotlo. Njega je prirodnim putem ispunila voda i nastalo je oveće jezero. Životinjski i biljni svijet ubrzo se nastanio. Omiljeno je odmorište pticama selicama. Zabilježeno je više od 210 ptičjih vrsta koje se ovdje odmaraju pri seobama ili se gnijezde. Usporedbe radi, bioraznolikost ptičjih vrsta ovog jezera je dvije trećine ukupnog broja dosad zabilježenih ptičjih vrsta u BiH. Od 1878. do 2012. u BiH je zabilježeno 336 ptičjih vrsta, ali nekih vrsta više nema.